চিংড়িঘাটায় মেট্রোরেলের বকেয়া কাজ সম্পন্ন করতে কড়া নির্দেশ কলকাতা হাইকোর্টের

কলকাতা: চিংড়িহাটা মেট্রো প্রকল্পের (Chingrihata Metro Work) জট কাটাতে নির্দেশ কলকাতা হাইকোর্টের (Calcutta High Court)। ৬ জানুয়ারির মধ্যে রাজ্যকে জানাতে হবে কোন কোন দিনে কাজ করার অনুমতি দেওয়া হবে। ৩৬৬ মিটার পিলার তৈরির জন্য এবার ডেডলাইন বেঁধে দিল আদালত। ১৫ ফেব্রুয়ারির আগে কাজ শেষ করতে হবে। নির্দেশ ভারপ্রাপ্ত প্রধান বিচারপতি ডিভিশন বেঞ্চের। চিংড়িঘাটায় মেট্রোরেলের বকেয়া কাজ সম্পন্ন করতে কড়া নির্দেশ কলকাতা হাইকোর্টের। আদালতের নির্দেশ ফলপ্রসু না হওয়ায় এদিন ফের ক্ষোভ প্রকাশ করেন ভারপ্রাপ্ত প্রধান বিচারপতি সুজয় পাল ও বিচারপতি অজয় কুমার গুপ্তার ডিভিশন বেঞ্চ। এডভোকেট জেনারেল আদালতের রায়ের উপর স্থগিতাদেশ চাইলেও তা খারিজ করে দিল ডিভিশন বেঞ্চ।

ভারপ্রাপ্ত প্রধান বিচারপতি ডিভিশন বেঞ্চের মন্তব্য, ৪ সেপ্টেম্বর সব পক্ষের বৈঠকের পরে কাজের ব্যাপারে ঐক্যমত হওয়ার পরও সেটা বাস্তবায়ন করা যায়নি।এমনকি গত বুধবার ১৭ ডিসেম্বর ফের সব পক্ষকে বৈঠকে বসে কাজের ব্যাপারে ইতিবাচক সিদ্ধান্ত নেওয়ার নির্দেশ দিলেও তা ফলপ্রসূ হয়নি। আদালতের নির্দেশ, রাজ্য এবং ট্রাফিক পুলিশকে সিদ্ধান্ত নিতে হবে ৬ জানুয়ারি ২০২৬ এর আগে যাতে ১৫ ফেব্রুয়ারির মধ্যে কাজটা সম্পন্ন করা যায়।”এজলাসে এই ডেডলাইন নিয়ে আপত্তি তুলেছিলেন রাজ্যের পক্ষের সওয়ালকারী। তাঁর যুক্তি, ‘আগামী বছরের ২০ ফেব্রুয়ারির আগে যান নিয়ন্ত্রণ করা মোটেই সম্ভব নয়। ইতিমধ্য়েই উৎসবের মরসুম শুরু হয়ে গিয়েছে।

আরও পড়ুন: ক্রিসমাসে পার্কস্ট্রিট থেকে নিশ্চিন্তে বাড়ি ফিরুন, জেনে নিন শেষ মেট্রোর টাইম

ভারপ্রাপ্ত প্রধান বিচারপতির পর্যবেক্ষণ, এখন বিভিন্ন ফেস্টিভ্যালের সময় এটা কোন অজুহাত নয়।ভারতবর্ষ ফ্যাস্টিভ্যালের দেশ। একটা ফেস্টিভাল শেষ হলেই অন্য আরেকটি ফেস্টিভ্যাল শুরু হয়।মেট্রোরেলের কাজে বৃহত্তর জনগনের স্বার্থ জড়িয়ে রয়েছে। তার সত্ত্বেও রাজ্যের মনোভাবে আমরা সন্তুষ্ট নই।বার বার নির্দেশ দেওয়ার সত্ত্বেও সেটা বাস্তাবায়ন না হওয়ায় আমরা নির্দেশ দিতে বাধ্য হচ্ছি। আমরা রাজ্য এবং ট্রাফিক পুলিশকে সিদ্ধান্ত নিতে নির্দেশ দিচ্ছি।